[{"text_idx": "#000000", "text": "La 2an de julio estis eldonita la somera (lau\u0306 la nord-hemisfera vidpunkto) eldono de la c\u0302iusezona almanako La Ondo de Esperanto lau\u0306 la normoj \u201cpdf\u201d kaj \u201cePub\u201d kun 110 pag\u0302oj plenaj je tekstoj kaj bildoj. La redakcian enkondukon, same kiel printempe, sekvas la sekcio \u201cTemo\u201d, dedic\u0302ita al la tutmonda koronvirusa pandemio kun priaj artikoloj de Stanislav Belov kaj Paulo Se\u0301rgio Viana."}, {"text_idx": "#000002", "text": "Antau\u0306 110 jaroj en Vas\u0302ingtono okazis la unua ekstereu\u0306ropa mondkongreso esperantista. Tiam transoceanaj vojag\u0302oj estis longaj, kaj pasag\u0302eroj havis sufic\u0302e da tempo por babili. La unua Esperanta poetino Marie Hankel revenis el Usono en Eu\u0306ropon en la sama s\u0302ipego kun Ludoviko Zamenhof, kaj post la reveno s\u0302i verkis ampleksan artikolon La hejmveturado, nun republikigitan en la sekcio \u201cArkivo\u201d, kiu enhavas ankau\u0306 la tradician liston de Esperantaj jubileoj kaj memordatoj por julio 2020."}, {"text_idx": "#000003", "text": "Same kiel printempe, ankau\u0306 somere la plej ampleksa sekcio estas \u201cKulturo\u201d. En g\u0302i estas legeblaj, interalie, intervjuoj de Pawe\u0142 Fischer-Kotowski kun J\u0302ak Le Puil kaj Trevor Steele, originalaj noveloj de Laure Patas d\u2019Illiers, Paulo Se\u0301rgio Viana kaj Mih\u0302ail Korotkov, tradukoj de poemo de Luisa Castro\u201d kaj komedio de Cesare Pavese, kaj la plej ampleksa teksto de la 304a Ondo \u2013 fragmento el la romano La vivo de Klim Samgin de Maksim Gorjkij, tradukita, enkondukita kaj komentita de la Onda redaktoro Aleksander Korj\u0302enkov kadre de la ciklo en kiu li prezentas (la) plej gravajn rusajn romanojn de la 20a jarcento. La kultursekcio enhavas ankau\u0306 artikolon de Wolfgang Kirschstein pri afrikaj kaj aziaj filmoj, recenzojn kaj aliajn kulturnovaj\u0302ojn."}, {"text_idx": "#000004", "text": "Ekde januaro 2020 La Ondo de Esperanto aperas dumaniere: unue, kiel c\u0302iutage aktualigata novaj\u0302retejo; due, kiel ampleksa trimonata almanako en kiu estas publikigataj la plej gravaj tekstoj el nia retejo kaj ankau\u0306 artikoloj, eseoj kaj beletraj\u0302oj, verkitaj speciale por la almanako, kiu konservis la faman nomon La Ondo de Esperanto."}]